Star Wars I. Atala: Mamu Mehatxua

Izarretako Gerra I. Atala: Mamu Mehatxua (ingelesez Star Wars Episode I: The Phantom Menace) 1999ko zientzia-fikziozko abentura filma da, George Lucas estatubatuar zinemagileak idatzi eta zuzendua. Lucasfilmek ekoitzi eta 20th Century Foxek banatu zuen. 2002ko Izarretako Gerra II. Atala: Klonen Erasoa filmak eman zion segida.

 Argumentua 
1977ko Star Wars IV. Atala: Itxaropen Berria filma baino 30 urte atzerago girotua da. Bertan, Darth Vaderren haurtzaroa, Obi-Wan Kenobiren iragana eta Sitharen berragerpena, bai eta Alde Ilunak Jedi zaldunak nola bereganatzen dituen ere ikus daiteke. Merkataritza Federazioak Amidala erregina gazteak gobernatzen duen Naboo planeta txikia blokeatu berri du: Sith Darth Sidiousen egitasmoa da, horretarako ezkutuan mantenduz Federazioaren agintepean dauden neimoidiarretaz baliatuta. Qui-Gon Jinn jedi zalduna eta haren ikasle Obi-Wan Kenobik Amidala printzesa Coruscant hirira joan dadin konbentzitu dute: Errepublikako hiriburua eta Jedi Kontseiluaren egoitza da, bertan mehatxua ezeztatzen saiatzeko. Baina blokea saihesten saiatzean, erreginaren espaziontziak kalteak jasan ditu, eskifaiak basamortuz beteriko urruneko Tatooine planetan lurrartzera derrigortua baitago.

 Kritika 
Adituen esanetan, atal horrek seriearen barruan kalitate gutxien duen filmetako bat da. Zale askok ere ez dute leku onenean utzi, haurrentzako ikuspegia eman diolakoan; horregatik, hain zuzen ere, umeekin ikusteko film aproposa eta dibertigarria izan liteke.

 Aktoreak 
 Liam Neeson (Qui-Gon Jinn).
 Ewan McGregor (Obi-Wan Kenobi).
 Natalie Portman (Amidala erregina).
 Jake Lloyd (Anakin Skywalker).
 Ian McDiarmid (Senador Palpatine/Darth Sidious).
 Pernilla August (Shmi Skywalker).
 Oliver Ford Davies (Sio Bibble).
 Hugh Quarshie (Panaka kapitaina).
 Ashmed Best (Jar Jar Binksen ahotsa).
 Anthony Daniels (C3-PO).
 Kenny Baker (R2-D2).
 Frank Oz (Yodaren ahotsa).
 Terence Stamp (Finis Valorum kantzillerra).
 Andrew Secombe (Wattoren ahotsa).
 Ray Park (Darth Maul).
 Samuel L. Jackson (Mace Windu).
 Sofia Coppola (Saché).
 Keira Knightley (Sabé, Decoy erregina)
 Silas Carson (Nute Gunray eta Ki-Adi-Mundi).
 Lewis McLedo (Sebulbaren ahotsa).
 Gin Clarke (Adi Gallia).
 Hassani Shapi (Eeth Koth).
 Michaela Cottrel (Even Piell).
 Warwick Davis (W. Wald eta Weazel, Yodaren ekintza eszenak)

 Erreferentziak 

 Kanpo estekak 
 Star Wars I. Atala: Mehatxu Mamua filmaren IMDBko fitxa irakurgai 
 Filmaren webgunea 

Kategoria:Star Wars filmak
Kategoria:George Lucasek zuzendutako filmak
Kategoria:Liam Neesonek antzeztutako filmak
Kategoria:Ameriketako Estatu Batuetako filmak
Kategoria:Hauteskundeei buruzko filmak
Kategoria:John Williamsen soinu bandadun filmak
Kategoria:1999ko filmak